# Hipersensibilitat

La hipersensibilitat és una resposta immunitària que ataca els teixits propis del cos. Es classifica en quatre tipus (I-IV) segons els mecanismes implicats i el curs temporal de la reacció que provoca.
Un exemple d'una malaltia que pot donar hipersensibilitat sensorial de naturalesa no immunològica és l'encefalopatia espongiforme bovina.

## Hipersensibilitat de tipus I

És una reacció immediata o anafilàctica, sovint associada amb les al·lèrgies. Els seus símptomes van des de lleus molèsties al xoc i pot ser fatal en alguns casos. La hipersensibilitat de tipus I és mitjançada per la IgE alliberada per les cèl·lules plasmàtiques i provoca la desgranulació dels mastòcits i dels basòfils. És característica de la la reacció al·lèrgica aguda a les penicil·lines o a determinats aliments, la urticària i l'angioedema, per exemple.

## Hipersensibilitat de tipus II

Es produeix quan els anticossos s'uneixen a antígens de les cèl·lules pròpies del pacient, marcant-les per ser destruïdes. També rep el nom d'hipersensibilitat anticòs-dependent (o citotòxica), i és mitjançada pels anticossos IgG i IgM. Està involucrada en la patogènesi del pèmfig vulgar, la síndrome de Goodpasture, la vasculitis associada als anticossos anticitoplasma de neutròfils, l'anèmia hemolítica autoimmunitària la malaltia hemolítica del fetus i del nounat o la miastènia greu.

## Hipersensibilitat de tipus III

Els immunocomplexes (agrupacions d'antígens, proteïnes del complement i anticossos IgG i IgM) dipositats en diversos teixits desperten reaccions d'hipersensibilitat de tipus III. Entre les malalties més comunes relacionades amb aquesta forma d'hipersensibilitat figuren l'artritis reumatoide, la pneumonitis per exposició a partícules òrganiques anomenada "pulmó de granger", la glomerulonefritis postinfecciosa, el lupus eritematós sistèmic, la vasculitis leucocitoclàstica o la malaltia del sèrum. La reacció d'Arthus, la qual apareix molt eventualment després de l'administració de certes vacunes, és una hipersensibilitat de tipus III.

## Hipersensibilitat de tipus IV

La hipersensibilitat de tipus IV (també coneguda com a hipersensibilitat cel·lular o hipersensibilitat retardada) sol trigar entre dos i tres dies a desenvolupar-se. Les reaccions de tipus IV es produeixen sovint com a conseqüència de moltes malalties autoimmunitàries i infeccioses, però també poden estar relacionades amb l'administració de diversos fàrmacs, la pràctica de tatuatges fets a base de henna barrejada amb el colorant parafenilendiamina o manifestar-se com una dermatitis de contacte (a Toxicodendron radicans i altres espècies similars, per exemple). Aquestes reaccions estan mediades pels limfòcits T, els monòcits i els macròfags. La prova de la tuberculina té la seva base científica en una reacció d'hipersensibilitat retardada cutània.

## Referències

* ↑ Krafts, K «Hypersensitivity reactions» (en anglès). Pathology Student. University of Minnesota, 21-09-2009, pàgs: 2 [Consulta: 11 març 2021].
* ↑ Saegerman, C; Speybroeck, N; Roels, S; Vanopdenbosch, E; et al «Decision support tools for clinical diagnosis of disease in cows with suspected bovine spongiform encephalopathy» (en anglès). J Clin Microbiol, 2004 Gen; 42 (1), pp: 172-178. PMID: 14715749. DOI: 10.1128/JCM.42.1.172-178.2004. PMC: 321688 [Consulta: 17 novembre 2023].
* ↑ Coattrenec, Y; Jaques, D; Jandus, P; Harr, T; Spoerl, D «Anaphylactic shock following castor bean contact: a case report» (en anglès). Allergy Asthma Clin Immunol, 2017 Nov 24; 13, pp: 50. PMID: 29201066. DOI: 10.1186/s13223-017-0221-x. PMC: 5701385 [Consulta: 19 maig 2021].
* ↑ Pouessel, G; Turner, PJ; Worm, M; Cardona, V; Deschildre, A; et al «Food-induced fatal anaphylaxis: From epidemiological data to general prevention strategies» (en anglès). Clin Exp Allergy, 2018 Des; 48 (12), pp: 1584-1593. PMID: 30288817. DOI: 10.1111/cea.13287. ISSN: 1365-2222 [Consulta: 17 novembre 2023].
* ↑ Hostoffer, RW; Joseph, N «Immunoglobulin E» (en anglès). StatPearls [Internet]. StatPearls Publishing LLC, 2020 Maig 11; NBK482212 (rev), pàgs: 7. PMID: 29489151 [Consulta: 19 maig 2021].
* ↑ Jönsson, F; Daëron, M «Mast cells and company» (en anglès). Front Immunol, 2012 Feb 20; 3, pp: 16. PMID: 22566901. DOI: 10.3389/fimmu.2012.00016. PMC: 3342136 [Consulta: 18 novembre 2023].
* 1 2 3 4 Ghaffar, Abdul. «Immunology - Chapter Seventeen: Hypersensitivity Reactions» (en anglès). Microbiology and Immunology On-Line Textbook pàgs: 5. USC School of Medicine, 2 abril 2016 (rev). [Consulta: 12 març 2021].
* ↑ Bhattacharya, S «The facts about penicillin allergy: a review» (en anglès). J Adv Pharm Technol Res, 2010 Gen-Mar; 1 (1), pp: 11-17. PMID: 22247826. ISSN: 0976-2094. PMC: 3255391 [Consulta: 17 novembre 2023].
* ↑ Wai, CYY; Leung, NYH; Chu, H; Leung, PSC; et al «Overcoming Shellfish Allergy: How Far Have We Come?» (en anglès). Int J Mol Sci, 2020 Mar 23; 21 (6), pp: 2234. PMID: 32210187. DOI: 10.3390/ijms21062234. PMC: 7139905 [Consulta: 18 novembre 2023].
* ↑ Rodríguez del Río, P; Ibáñez Sandín, MD «Urticaria y angioedema» (en castellà). Pediatr Integral, 27 (9), 2013, pp: 616-627. ISSN: 1135-4542 [Consulta: 18 maig 2021].
* ↑ Aryal, Sagar. «Type II (Cytotoxic) Hypersensitivity - Mechanism and Examples» (en anglès). Immunology pàgs: 5. Microbe Notes, 4 febrer 2021 (rev). [Consulta: 12 març 2021].
* ↑ Porro, AM; Arai Seque, C; Corsi Ferreira, MC; Simões e Silva Enokihara, MM «Pemphigus vulgaris» (en anglès). An Bras Dermatol, 2019 Jul 29; 94 (3), pp: 264-278. PMID: 31365654. DOI: 10.1590/abd1806-4841.20199011. PMC: 6668932 [Consulta: 8 novembre 2023].
* ↑ DeVrieze, BW; John A. Hurley, JA «Goodpasture Syndrome» (en anglès). StatPearls [Internet]. StatPearls Publishing LLC, 2022 Set 26; NBK459291 (rev), pàgs: 8. PMID: 29083697 [Consulta: 8 novembre 2023].
* ↑ Almaani, S; Fussner, LA; Brodsky, S; Meara, AS; Jayne, D «ANCA-Associated Vasculitis: An Update» (en anglès). J Clin Med, 2021 Abr 1; 10 (7), pp: 1446. PMID: 33916214. DOI: 10.3390/jcm10071446. PMC: 8037363 [Consulta: 10 novembre 2023].
* ↑ Barcellini, W; Fattizzo, B «The Changing Landscape of Autoimmune Hemolytic Anemia» (en anglès). Front Immunol, 2020 Jun 3; 11, pp: 946. PMID: 32655543. DOI: 10.3389/fimmu.2020.00946. PMC: 7325906 [Consulta: 10 novembre 2023].
* ↑ Dulay; AT «Enfermedad hemolítica del feto y el recién nacido» (en castellà). Manual MSD (Versión profesional). Merck Sharp & Dohme Corp, 2022; Nov (rev), pàgs: 3 [Consulta: 17 novembre 2023].
* ↑ Binks, S; Vincent, A; Palace, J «Myasthenia gravis: a clinical-immunological update» (en anglès). J Neurol, 2016 Abr; 263 (4), pp: 826-834. PMID: 26705120. DOI: 10.1007/s00415-015-7963-5. PMC: 4826656 [Consulta: 8 novembre 2023].
* ↑ Zergham, AS; Heller, D «Farmers Lung» (en anglès). StatPearls [Internet]. StatPearls Publishing LLC, 2023 Feb 8; NBK557580 (rev), pàgs: 6. PMID: 32491512 [Consulta: 2 novembre 2023].
* ↑ Fraticelli, P; Benfaremo, D; Gabrielli, A «Diagnosis and management of leukocytoclastic vasculitis» (en anglès). Intern Emerg Med, 2021 Jun; 16 (4), pp: 831-841. PMID: 33713282. DOI: 10.1007/s11739-021-02688-x. PMC: 8195763 [Consulta: 2 novembre 2023].
* ↑ Usman, N; Annamaraju, P «Type III Hypersensitivity Reaction» (en anglès). StatPearls [Internet]. StatPearls Publishing LLC, 14 desembre 2020 (rev), pàgs: 10; NBK559122. PMID: 32644548 [Consulta: 18 maig 2021].
* ↑ Soravipukuntorn, T; Putri, A; Sarasaen, K; Pisutsan, P; Matsee, W «Vaccine-associated Arthus reaction» (en anglès). Travel Med Infect Dis, 2023 Set-Oct; 55, pp: 102647. ISSN 1873-0442. DOI: 10.1016/j.tmaid.2023.102647. PMID: 37797703 [Consulta: 2 novembre 2023].
* ↑ Marwa, K; Kondamudi, NP «Type IV Hypersensitivity Reaction» (en anglès). StatPearls [Internet]. StatPearls Publishing LLC, 2023 Ag 12; NBK562228 (rev), pàgs: 7. PMID: 32965899 [Consulta: 14 novembre 2023].
* ↑ Lehloenya, RJ; Peter, JG; Copascu, A; Trubiano, JA; Phillips, EJ «Delabeling Delayed Drug Hypersensitivity: How Far Can You Safely Go?» (en anglès). J Allergy Clin Immunol Pract, 2020 Oct; 8 (9), pp: 2878-2895.e6. PMID: 33039012. DOI: 10.1016/j.jaip.2020.07.005. PMC: 7548397 [Consulta: 9 novembre 2023].
* ↑ Vasilakis, V; Knight, B; Lidder, S; Frankton, S «Severe type IV hypersensitivity to 'black henna' tattoo» (en anglès). BMJ Case Rep, 2010 Oct 6; 2010, pp: bcr0920092277. PMID: 22778139. DOI: 10.1136/bcr.09.2009.2277. PMC: 3029274 [Consulta: 21 novembre 2023].
* ↑ Gladman, AC «Toxicodendron dermatitis: poison ivy, oak, and sumac» (en anglès). Wilderness Environ Med, 17 (2), estiu 2006, pp: 120-128. DOI: 10.1580/pr31-05.1. ISSN: 1080-6032. PMID: 16805148 [Consulta: 19 maig 2021].
* ↑ Justiz Vaillant, AA; Zulfiqar, H; Ramphul, K «Delayed Hypersensitivity Reactions» (en anglès). StatPearls [Internet]. StatPearls Publishing LLC, 14 març 2021 (rev), pàgs: 8; NBK519023. PMID: 30085565 [Consulta: 18 maig 2021].
* ↑ Duan, HJ; Chu, HQ; Cao, TM; Dai, GM; et al «Investigation of the cell composition and gene expression in the delayed-type hypersensitivity tuberculin skin test» (en anglès). Mil Med Res, 2023 Mar 16; 10 (1), pp: 14. PMID: 36922897. DOI: 10.1186/s40779-023-00450-2. PMC: 10018871 [Consulta: 18 novembre 2023].

## Bibliografia

* Romero Valdez, Jorge G.; Pereira, Quirino; Zini, Rodolfo A.; Canteros, Gladys E. Reacciones de hipersensibilidad (en castellà). Rev posgrado VIa. Cátedra Med, 2007 Març; 157, pp: 11-16. ISSN 1515-8764 [Consulta: 12 març 2021]. Arxivat 28 de novembre 2022 a Wayback Machine.
* Salinas, Jessica. Mecanismos de daño inmunológico (en castellà). Rev Méd Clin Condes, 2012 Juliol; 23 (4), pp: 458-463. ISSN 2531-0186. DOI 10.1016/S0716-8640(12)70336-X [Consulta: 19 maig 2020].
* Dispenza, Melanie C. Classification of hypersensitivity reactions (en anglès). 40 (6). Allergy Asthma Proc, 1 de novembre de 2019, pp: 470-473. PMID: 31690397. DOI 10.2500/aap.2019.40.4274 [Consulta: 18 maig 2021].

## Enllaços externs

* «Hypersensitivity, Overview of the 4 Types» (en anglès). Alila Medical Media, 01-11-2019.
* Hypersensitivity Type II (Cytotoxic reaction) - causes, pathophysiology, complement system Hasudungan, A. desembre 2019 (anglès)
* Hipersensibilidad Patologia General EMF. maig 2020 (castellà)
* Hipersensibilidad tipo I Alanís Solís, PE. agost 2020 (castellà)